stanford-oval/wikipedia huggingface dataset:
מחלת מונדור
מהלך וטיפול

המחלה היא שפירה. ההשערה היא שהמחלה נגרמת לאחר טראומה של הוורידים לאחר ניתוח או במקרה של הפין-לאחר מגע מיני סוער או אוננות גסה.  מבחינה פתולוגית יש בשלב ראשון דלקת של דופן הווריד, אחר כך נוצר קריש דם שעובר עם הזמן התארגנות ונסיגה עם פתיחת הווריד מחדש. התהליך כולו אורך משלושה שבועות עד ששה חודשים.
חימום מקומי וטיפול נוגד כאב עוזר. נוגדי דלקת שאינם סטרואידים (NSAID), מזרזים את תהליך ההחלמה. הדבר החשוב ביותר הוא לעודד את החולה בקשר למהלך השפיר של המחלה
מאיו קליניק

| --- | --- |


 נתונים כלליים
 מייסדים:  ויליאם וורל מאיו, אוגוסטוס סטינצ'פילד, צ'ארלס הוראס מאיו, ויליאם ג'יימס מאיו, הנרי סטנלי פלאמר 
 תקופת הפעילות:  1889–הווה (כ־135 שנים) 
 חברות בנות:  הבית החולים מאיו קליניק — רוצ'סטר 
 מיקום המטה:  רוצ'סטר 
 קואורדינטות:  44°01′20″N 92°28′00″W﻿ / ﻿44.022222222222°N 92.466666666667°W﻿ / 44.022222222222; -92.466666666667 
 ענפי תעשייה:  שירותי בריאות, מחקר 
  
 mayoclinic.org
 he
 
הפסל בדמותם של האחים ויליאם וצ'ארלס מאיו, בפתח המרכז הרפואי ברוצ'סטר
הבניין על שם הנרי פלאמר, הוקם בשנת 1928 ובראשו מגדל פעמונים
מאיו קליניק (באנגלית: Mayo Clinic) הוא מרכז רפואי בעל שם עולמי הפועל בעיר רוצ'סטר במדינת מינסוטה שבארצות הברית מאז 1889. מטה המרכז, בית הספר לרפואה שלו ומעבדות המחקר נמצאים ברוצ'סטר שבמינסוטה ואילו מרפאות ובתי חולים נוספים פועלים בסקוטסדייל שבאריזונה ובג'קסונוויל שבפלורידה. מאיו קליניק הוא המוסד ללא כוונת רווח הגדול ביותר בעולם בתחום הרפואה ומעסיק כ-3,500 רופאים, חוקרים ומדענים ולמעלה מ-76,000 עובדים, הכנסות המוסד ב-2023 הסתכמו בכ-17.9 מיליארד דולר. למאיו קליניק שיתופי פעולה עם מרפאות ובתי חולים נוספים במינסוטה, איווה ובויסקונסין במה שזכה לכינוי "מערכת הבריאות של מאיו" (Mayo Health System).
מאיו קליניק דורג ראשון מבין בתי החולים בארצות הברית בדירוג לשנת 2016/2017 של U.S. News & World Report.
היסטוריה

לאחר שסופת טורנדו פקדה את העיר רוצ'סטר וזרעה בה חורבן, הציעה אם המנזר המקומית לממן בנייה ואחזקת בית חולים וצוותו, אם הרופא ויליאם וורל מאיו (אנ') ייתן את השירותים הרפואיים. מאיו, רופא ממוצא אנגלי הגיע ב-1863 לרוצ'סטר והקים במקום מרפאה אליה צירף את שני בניו, ויליאם וצ'ארלס, רופאים גם כן. לאחר שהביע את הסכמתו לתוכנית השאפתנית, המנזר רכש 9 אקרים ממערב לעיר עבור בית החולים והוא החל לפעול ב-1889 עם 27 מיטות, תחת השם בית חולים סנט מארי. בשנותיו הראשונות הפעילו את בית החולים האחים מאיו כשאביהם משמש כיועץ ומפקח, האחים פעלו לצרף מומחים נוספים לצוות כשהשותף הראשון, ד"ר אוגוסטוס סטינצ'פילד הצטרף ב-1892. הקמת צוות מומחים הפועל ומשתף זה את זה בידע שלו הפך לסימן ההיכר והמוטו של המוסד לאורך שנות קיומו.
ב-1901 צורף למוסד ד"ר הנרי פלאמר, שהשפיע רבות על עיצובו ודרכו בשנותיו הראשונות, הוא היה מחלוצי השימוש בקרני רנטגן ברפואה, פיתח את השיטה המודרנית לאיסוף ותיעוד היסטוריה רפואית מחולים, מה שקידם רבות את המחקר, ודאג ליישום טכנולוגיות תקשורת פנימיות בבית החולים כגון שימוש בטלגרף, טלפון ושפופרת אוויר שאפשרו העברה ושימור מידע באופן יעיל ומהיר.
המוסד צבר מוניטין וחולים רבים החלו להירשם על מנת לזכות בטיפול בו, עם השנים הוא החל להיות נודע בכינוי מאיו קליניק. כשרופאים מכל העולם החלו לנהור למוסד על מנת ללמוד את שיטות הפעולה בו, הוקם במקום, ב-1915, בית ספר מתקדם לרפואה המיועד להשכלת רופאים וב-1972 פתח שעריו גם לסטודנטים לרפואה, נכון ל-2008 מקבל בית הספר מדי שנה 42 סטודנטים/רופאים חדשים בלבד מבין אלפי מועמדים.
בתקופת מלחמת העולם השנייה הציע המוסד לממשל האמריקאי את שירותיה של היחידה למחקר רפואי-אווירי שלו תמורת דולר אחד לשנה. בשנים אלו פותחה בין השאר חליפת ג'י (G-Suit) לטייסי קרב.
ב-1950 זכו שניים מחוקרי המוסד, שוולטר הנך(אנ') ואדוארד קנדל (אנ'), בפרס נובל לפיזיולוגיה או לרפואה על מחקרם בראומטולוגיה, שהביא לזיהוי הקורטיזון וחשיבותו בטיפול בדלקת מפרקים. בשנות ה-50 נערכו במקום הראשונים בניתוחי הלב הפתוח באמצעות שימוש במכונת לב-ריאה. אחד הניתוחים, ב-1955, אף שודר בשידור חי ברשת טלוויזיה ארצית ברחבי ארצות הברית.
ב-1986 נפתחה שלוחה חדשה של המרכז, לראשונה מחוץ למינסוטה, בג'קסונוויל שבפלורידה, ושנה לאחר מכן שלוחה נוספת בסקוטסדייל שבאריזונה.
ב-2003 הכריז מושל מינסוטה טים פולנטי על הסכם שיתוף פעולה מחקרי בין מאיו קליניק לאוניברסיטת מינסוטה בתחום הגנומיקה וביוטכנולוגיה, שיתוף הפעולה הביא עד כה להשקעות של יותר מחצי מיליארד דולר במחקר ולתגליות מדעיות רבות.
הערות שוליים

↑  [https://emma.msrb.org/P21807566.pdf דוחות מאיו קליניק ל-2023
↑  U.S. News & World Report Announces the 2016–17 Best Hospitals, ‏2 באוגוסט 2016
| --- | --- |
בקרת זהויות :  NLI: 987007572727505171  BIBSYS: 90094869  BnF: cb12475616t (data)  CiNii: DA02400939  GND: 30729-4  ISNI: 0000 0004 0459 167X  LCCN: n79026897  LNB: 000188188  NDL: 00756076  NKC: nlk20030134105  NLA: 35337136  NSK: 000390261  RERO: 02-A003577091  SUDOC: 033951632  VIAF: 127763366   WorldCat (עם VIAF): 127763366
מבוך העצמות

| --- | --- |

 מידע כללי
 מאת:  ריק ריירדן
 שפת המקור:  אנגלית
 סוגה:  ספר הרפתקאות
 נושא:  יתמות 
 הוצאה
 הוצאה:  תאגיד סקולסטיק 
 הוצאה בשפת המקור:  Scholastic
 תאריך הוצאה:  2008
 מספר עמודים:  217
 הוצאה בעברית
 הוצאה:  הוצאת מודן
 תאריך:  2010
 תרגום:  רוני בק
 סדרה
 סדרת ספרים:  39 רמזים
 הספר הבא:  תו קטלני
 קישורים חיצוניים
 הספרייה הלאומית:  002725122
 
מבוך העצמות (באנגלית: The maze of bones) הוא הספר הראשון בסדרה 39 רמזים, שנכתבה בידי 7 סופרים. כותב ספר זה הוא ריק ריירדן. הספר יצא לאור ב-9 בספטמבר 2008 בהוצאת Scholastic, ותורגם לעברית על ידי רוני בק בשנת 2010.
עלילה

דן ואיימי קהיל הם שני יתומים עניים שחיים בבית קטן עם סדרה של אומנות, רחוק מהאפוטרופוסית שלהם, דודתם של אמם, ביאטריס. הדבר הטוב בחייהם הייתה סבתם, גרייס, שמתה בתחילת הספר. בהלווייתה, הוזמנו דן, איימי וביאטריס לקריאת צוואתה האחרונה של גרייס, ושם הוענקה להם, על ידי עורך דינה של סבתם, ויליאם מקינטייר, ולכלל הנוכחים זכות הבחירה - לקבל במתנה מיליון דולרים אמריקאים או לצאת למירוץ מסוכן ואכזרי מול שאר מקבלי האתגר, שהמטמון שבסופו יהפוך אותם לאנשים החזקים ביותר בעולם. כמו כן, מתגלה להם בהלוויה שבני משפחתם, לאורך דורות, עיצבו את ההיסטוריה האנושית. איימי ודן החליטו לקבל עליהם את האתגר, וקיבלו את הרמז הראשון שזה תוכנו:
"החלטה:
האותיות הקטנות שיש לנחש,
חפשו את ריצ'רד ס'______."
רז: סבל יתמות
דן ואיימי החליטו להגיע לאחוזת קהיל, ולחפש מידע על ריצ'רד ס'. הם מוצאים ספרייה סודית ושם הם מגלים אלמנך של ריצ'ד המיסכן, שניכתב על ידי פרנקלין ומגלים שריצ'ד הוא בעצם פסבדונים (שם עט) של בנג'מין פרנקלין. באלמנך היה כתוב, בכתב ידה של אמה המנוחה של איימי ודן:
"עקבו אחרי פרנקלין רמז ראשון, מבוך העצמות".
כדי לברר פרטים על בנג'מין פרנקלין הם נוסעים לפילדלפיה לספרייה המקומית שנוסדה על ידו וגם למכון פרנקלין . שביל הרמזים מוביל אותם לצרפת והם מחליטים לנסוע לקטקומבות בפריז שבצרפת, עקב היותן אתר קבורה מפורסם, ועקב היות בנג'מין פרנקלין שגריר בצרפת. בצרפת נפלו דן ואיימי למלכודת שהיה בה גם יתרון - ההולטים גילו להם, במחשבה שהשניים יודעים זאת, שהיה כתוב באלמנך גם "מבוך העצמות, נקודת ציון בריבוע...". גם הקבוצות האחרות, בשל העובדה שכולם גנבו את האלמנך מכולם, הבינו שיש לחפש דבר-מה בקטקומבות.
בקטקומבות, גילו איימי, דן, נלי ואליסטר הו, ששיתף עמם פעולה, ריבוע קסם חרוט בגולגולות ששלושה מספרים החסרים בו (14,12,5) הם נקודות ציון שהובילו למקום. שם הם גילו מדרגות סודיות שבהן מצאו בקבוקון עם מילים חרוטות עליו ודף תווים. איימי שמרה את הדף בכיס, ואילו המילים שהיו כתובות על הבקבוקון הייתה אנגרמה שדן פתר וכתב על פתק ששמר בכיסו:
"טען את זה הבקבוקון, וכך אוכל לטעון אותך.
האמת תראה אור יום אם תיעזר בכישרונך"
איימי הלכה לטעון את הבקבוק וכשחזרה איאן קברה פיתה אותה לתת לו את אותו בתמורה לתרופת נגד לדן, ולא, דן ימות מרעל קטלני. איימי נכנעה ונתנה לו את הבקבוקון והתירה את הכבלים מדן, שאמר לה שאיאן לא הזריק לו כלום וכנראה זה הרעל, אבל כבר היה מאוחר מידי. בהמשך גילו שדף התווים הוא המשמעותי מבין השניים. על דף התווים היה רשום ו' ו' א' מ'. איימי מסיקה כי ו.ו.א.מ הוא וולפגנג אמדאוס מוצרט והם עושים את דרכם לאוסטריה. בסוף הספר, הם מגלים את הרמז הראשון מתוך ה-39 שהוא תמיסות ברזל.
דמויות

דן קהיל - בן 11. משתתף במירוץ הרמזים. בעל זיכרון צילומי. אוסף קלפי בייסבול ועוד כל מיני דברים משונים.
איימי קהיל - בת 14. משתתפת במירוץ הרמזים. אוהבת ספריות וספרים.
נלי גומז - האומנת של דן ואיימי קהיל. נוהגת לשמוע מוזיקה באייפוד שלה. מתלווה אליהם במירוץ הרמזים.
גרייס קהיל - סבתם של איימי ודן. נסעה למדינות רבות בעולם. נפטרה בעמודיו הראשונים של הספר.
ויליאם מקיינטייר - עורך דינה של גרייס, והאחראי על חלוקת רמזי פתיחת המירוץ.
ראו גם

39 רמזים
בנג'מין פרנקלין
הקטקומבות של פריז
מדה

אליף עם מדה
מַדָּה (בערבית: مدة) היא אחת מסימני התשכיל. היא מסומנת כטילדה המופיעה מעל אליף. היא באה לסמן שהאליף היא עיצורית, והייתה אמורה להיות מנוקדת בפתחה-אליף, אך במקום לכתוב שני אליפים, המזה ופתחה (أَا או أَأْ), הם אוחדו בתוספת הוסלה (آ).
ראו גם

וסלה
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
מאיו (כף ורדה)

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  15°13′50″N 23°09′22″W﻿ / ﻿15.230555555556°N 23.156111111111°W﻿ / 15.230555555556; -23.156111111111
 ארכיפלג:  איי כף ורדה
 סוג:  אי געשי
 שטח:  274.5 קמ"ר קמ"ר
 אורך:  24.1 ק"מ ק"מ
 רוחב:  16.3 ק"מ ק"מ
 גובה מרבי:  436   מטר מטר
 נתונים מדיניים
 מדינה:  כף ורדה
 אוכלוסייה:  6,812 (2018)
 אזור זמן:  UTC-1
 עיר ראשית:  פורטו אינגלס 
 מגלה:  מגלי ארצות פורטוגזים
 תאריך גילוי:  1460
  (למפת כף ורדה מוגדלת) פראיה מינדלו סנטה מריה אסומאדה האוקיינוס האטלנטימאיו(למפת כף ורדה רגילה) פראיה מינדלו סנטה מריה אסומאדה האוקיינוס האטלנטימאיו
 
העיר פורט אינגלס בעת שקיעה
מאיו הוא המזרחי ביותר מבין איי סוטאוונטו של כף ורדה. מאיו ממוקמת מדרום לאי בואה ויסטה וממזרח לאי סנטיאגו. מבחינה מנהלית, האי הוא יחידה מנהלית עירונית בשם מאיו.
היסטוריה

האי התגלה בשנת 1460. הוא יושב לראשונה בסוף המאה ה-16, כאשר האדמה שימשה לגידול בעלי חיים, בעיקר עיזים. המלח באי נוצל לראשונה במאה ה-17 מה שהביא לגידול באוכלוסיית האי. האנגלים ייצאו מלח לאירופה מהיישוב פורטו אינגלס (Porto Inglês) שהוא כיום היישוב העיקרי הגדול באי. שמה של העיר שמשמעותו נמל האנגלים ניתן לה בעקבות יצוא המלח מהיישוב.
בקרב מאיו שהתקיים ב-23 בינואר 1814 התקיים קרב בין פריגטות בריטיות וצרפתיות מול החוף הדרומי של האי מאיו. הקרב היה חלק ממלחמות נפולאון והתקיים בשלבים האחרונים של המלחמות.
האי מאיו סובל במאה ה-20 מהגירת תושבים רבים. חלקם היגרו לאי סנטיאגו השכן. הסיבה לכך היא בצורת מתמשכת.
גאוגרפיה

שטח האי הוא 274.5 קמ"ר. אורכו 24.1 ק"מ ורוחבו 16.3 ק"מ.  ההר הגבוה ביותר באי (436 מ') נמצא ליד החוף המזרחי, ברכס הרים בשם מונטה פנסו (Monte Penoso). בחלקו הצפוני של האי נמצא אזור טראס סאלגאדס (Terras Salgadas) (בפורטגזית אדמות מלוחות). זהו אזור טבעי עצום המכסה את החלק הצפון-מערבי של האי מאיו. הנקודה הצפונית ביותר באי היא פונטה קאיס.20% משטח האי (54.5 קמ"ר) מיוער ו-28% משטח האי (76.0 קמ"ר) הם שמורה. המפרצים באי כוללים את Baía do Galeão ואת Baía da Santana מצפון ובדרום מזרח לגונה בשם Lagoa Cimidor.
ליד החוף הצפוני נמצא האי הבלתי מיושב Ilhéu Laje Branca. העיירה המרכזית של האי היא פורטו אינגלס (Porto Inglês), ליד שדה התעופה שלו, שדה התעופה מאיו.
מחלקת הצי של ארצות הברית

| --- | --- |
 
 חותם מחלקת הצי של ארצות הברית
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  מחלקת ההגנה של ארצות הברית 
 סוכנות בת:  בית הספר של הצי ללימודים מתקדמים 
 תאריך הקמה:  30 באפריל 1798 
 מטה מרכזי:  הפנטגון 
 www.hq.navy.mil
 
מחלקת הצי של ארצות הברית (באנגלית: The United States Department of the Navy; בראשי תיבות: DoN) היא אחת מהמחלקות העיקריות במחלקת ההגנה של ארצות הברית. המחלקה נוסדה לפי חוק של הקונגרס מתאריך 30 באפריל 1798, על מנת לספק תמיכה טכנית ומנהלית, וכן הנהגה אזרחית לצי ארצות הברית ולחיל הנחתים (וכאשר ניתנת הנחיה מתאימה מהקונגרס או הנשיא, גם למשמר החופים). בראש המחלקה עומד מזכיר מחלקת הצי, הידוע בז'רגון של הצי בתור SECNAV. מסייע לו תת-מזכיר הצי. המחלקה הייתה חלק מהקבינט האמריקני, ביחד עם מחלקת המלחמה שכללה את צבא ארצות הברית עד 1947 כאשר נוצר "הממסד הצבאי הלאומי", ששמו שונה ב-1949 למחלקת ההגנה של ארצות הברית. מאותה שנה מחלקת הצי הפכה לחלק ממחלקת ההגנה.
מחלקת הצי מורכבת ממשרדים ביצועיים, שרובם ממוקמים בוושינגטון הבירה, והיא אחראית לגיוס כוח אדם צבאי ואזרחי, ארגון, אספקה, ציוד, אימונים, שינוע וקרקוע של הצי ושל כוח האדם והנכסים שלו. כמו כן, המחלקה אחראית על בנייה, התאמה ותיקון של ספינות הצי, כלי טיס, ציוד ומתקנים.
מבנה מחלקת הצי של ארצות הברית
המחלקה מורכבת משני שירותים של לובשי מדים, הנקראים גם שירותי הים, צי ארצות הברית וחיל הנחתים של ארצות הברית.
הקצינים הצבאיים הבכירים ביותר במחלקה הם ראש המבצעים הימיים ומפקד חיל הנחתים, והם יועצים מקצועיים למזכיר המחלקה ולנשיא ארצות הברית. הם מנהלים את יחידות הצבא המתאימות להם השייכות למחלקה והם חברים במטות המשולבים.
ראו גם

מחלקת חיל האוויר של ארצות הברית
מחקרים אריתמטיים

| --- | --- |

העמוד הראשון של הגרסה הראשונה
 מידע כללי
 מאת:  קרל פרידריך גאוס
 שפת המקור:  לטינית
 סוגה:  תורת המספרים
 הוצאה
 מקום הוצאה:  לייפציג 
 תאריך הוצאה:  1801
 הוצאה בעברית
 תרגום:  לא תורגם לעברית
 
מחקרים אריתמטיים (Disquisitiones Arithmeticae) הוא ספר בתורת המספרים שנכתב על ידי המתמטיקאי הגרמני קרל פרידריך גאוס. הספר יצא לאור בשנת 1801, כשגאוס היה בן 24. ספר זה הוא אחד הספרים החשובים בהיסטוריה של המתמטיקה, והייתה לו השפעה מהפכנית על ענף תורת המספרים לא רק בגלל שהוא הפך אותו לשיטתי וריגורוזי אלא גם בגלל שהוא סלל את הדרך לתורת המספרים המודרנית. בספר זה גאוס מסכם תוצאות קודמות בתורת המספרים, שהשיגו מתמטיקאים כגון פרמה, אוילר, לגראנז', ולז'נדר, ומוסיף תוצאות חדשות משלו.
נושאי היצירה

"מחקרים אריתמטיים" עוסק בתורת המספרים האלמנטרית וכן גם בחלקים של תחום במתמטיקה שמכונה היום תורת המספרים האלגברית. ככל הנראה, גאוס לא זיהה בפירוש או השתמש במושג החבורה, שהוא מרכזי באלגברה המודרנית. בספרו, הוא מגדיר את נושא הספר כ"אריתמטיקה גבוהה". בהקדמתו לספר, גאוס מתאר את הנושאים בהם הספר עוסק: החקירה שכרך זה יערוך משתייכת לחלק של המתמטיקה שמתייחס למספרים שלמים .
תוכן

הספר מחולק לשבעה פרקים, שהם:
פרק 1: מספר קונגרואנטי באופן כללי
פרק 2: קונגרואנציות מן המעלה הראשונה
פרק 3: שאריות של חזקות
פרק 4: קונגרואנציות מן המעלה השנייה
פרק 5: תבניות ומשוואות לא מוגדרות  מן המעלה השנייה
פרק 6: מגוון יישומים של דיונים קודמים
פרק 7: משוואות המגדירות חלקים של מעגל
פרקים 1-3 הם ביסודם סקירה של תוצאות קודמות, בהן: המשפט הקטן של פרמה (או משפט אוילר), משפט וילסון, וקיומם של שורשים פרימיטיביים. אף על פי שבפרקים אלו יש תוצאות מקוריות אחדות, עיקר חשיבותם נעוצה בכך שגאוס היה הראשון שהציג תוצאות אלו מנקודת מבט גבוהה בדרך מאורגנת ושיטתית - באמצעות התבוננות במחלקות שקילות של שלמים דרך כלי ההצגה החזק שכינה חשבון מודולרי וכן שימוש במספר רעיונות, מושגים והגדרות אשר הכניסו סדר פנימי וקוהרנטיות בתוצאות האריתמטיות שנצברו עד לאותה תקופה. גאוס היה גם אולי הראשון שהבין את החשיבות היסודית של יחידות הפירוק לגורמים ראשוניים (המשפט היסודי של האריתמטיקה, שנחקר לראשונה על ידי אוקלידס), אותו הוא מציג ומוכיח באופן מפורש ובצורה דקדקנית.
מפרק 4 ומעלה, רוב היצירה היא מקורית. פרק 4 הוא ניתוח של שאריות ריבועיות, והוא עצמו מספק הוכחה של חוק ההדדיות הריבועית, משפט מפתח בנוגע לשאריות הריבועיות, המאפשר לקבוע את פתירותה או אי פתירותה של כל משוואה ריבועית באריתמטיקה מודולרית.
פרק 5, שאורכו למעלה ממחצית הספר, הוא ניתוח מעמיק של תבניות ריבועיות בינאריות, ובו הוא מציג לראשונה את חוק ההרכבה שלהן.
פרק 6 כולל שני מבחני ראשוניות שונים, שהייתה להם השפעה רבה על ההתפתחות של מבחני ראשוניות במהלך הדורות שחלפו מאז (בפרק זה גאוס כתב כי "הבעיה של הבחנה בין מספרים ראשוניים למספרים פריקים היא החשובה והמועילה ביותר במתמטיקה"). בנוסף, הפרק דן בשברים חלקיים, בשברים עשרוניים מחזוריים, ובפתרון קונגרואנציות בשיטות חדשות מסוימות.
לבסוף, פרק 7 מכיל ניתוח עמוק של מושג שורשי היחידה, מושג אותו גאוס קושר לבעיה הגאומטרית של בנייה בסרגל ומחוגה. בפרק זה גאוס מפתח בהדרגה את הפתרון לבעיה עתיקת היומין של בנייה בסרגל ובמחוגה של מצולעים משוכללים - גאוס הוכיח שהמצולע המשוכלל בן n הצלעות ניתן לבנייה בסרגל ומחוגה אם n הוא מכפלה של חזקה של 2 וראשוני פרמה שונים. בתהליך ההוכחה גאוס מתאר לראשונה, אם כי לא תמיד באופן מפורש, את הקשר בין בעיות גאומטריות לרעיונות ומושגים בתחום הפולינומים, כגון פולינום אי פריק, פולינום מינימלי מעל שדה, ועוד. ההשפעה שהייתה למאמר 335 שבפרק זה, שדן בהכללות האפשריות של חלוקת המעגל, על ההתפתחות המתמטית של אבל, כמו גם על יעקובי, הייתה מכוננת. גאוס מציין במאמר זה את התובנה העמוקה שהצעד הבא בהכללת הבעיה הוא החלוקה של הלמניסקטה.
מאוחר יותר, גאוס החל לכתוב פרק שמיני על קונגרואנציות ממעלה גבוהה יותר, אבל הוא לא הספיק להשלים אותו, ועבודתו בתחום זה פורסמה בנפרד לאחר מותו. הפרק השמיני פורסם כחיבור תחת הכותרת Disquisitions generales de congruentiis (חיבור כללי על קונגרואנציות) ובו דן גאוס בקונגרואנציות מכל מעלה שהיא. הוא ראוי לציון כי גאוס תקף את הבעיה מנקודת מבט קרובה לזו של אווריסט גלואה, ריכרד דדקינד, ואמיל ארטין. החיבור סלל את הדרך לתאוריה של שדות פונקציות מעל שדה סופי של קבועים. רעיונות וכלים ייחודיים לחיבור הזה הם הומומורפיזם פרובניוס, מושג שגאוס מזהה בבירור את חשיבותו לחקר בעיות כלליות אלה, וכן גרסה של הלמה של הנזל. בחיבור הזה גאוס גם מדבר לראשונה באופן מפורש על תמורות של שורשים של משוואות, במובן של תורת גלואה.
ספר זה היה אחד מן הספרים האחרונים שנכתבו בלטינית (תרגום שלו לאנגלית לא פורסם עד לשנת 1965 ) .
חשיבות

לפני שספר זה פורסם, תורת המספרים הייתה אוסף משפטים והשערות שונים, שלכאורה כלל לא היה ביניהן קשר. גאוס הביא את עבודת קודמיו יחד עם עבודתו שלו בצורה מאורגנת, הכליל טענות, מילא את הפערים הלוגיים בהוכחות לא מושלמות של קודמיו, תיקן הוכחות רעועות, והרחיב את התחום בדרכים רבות.
הסדר הלוגי של ספר זה (משפט ולאחריו הוכחה ולאחריו מסקנות) קבע נורמה ליצירות מאוחרות יותר. בנוסף לחשיבות היסודית שייחס גאוס להוכחה הלוגית, הוא המחיש משפטים רבים באמצעות דוגמאות מספריות.
ספר זה היווה בסיס לעבודות של מתמטיקאים אחרים בני המאה ה-19 כגון: ארנסט קומר, דיריכלה ודדקינד. רבות מן ההכרזות של גאוס בספרו הן למעשה תוצאות של מחקרים קדימה משלו, אשר רבים מהם נותרו לא מפורסמים. כעת אנו יכולים לראות אותם כמכילים את ניצני הרעיונות של התאוריה של פונקציות L ותורת הפונקציות האליפטיות.
ה-Disquisitiones המשיך לעורר השפעה מכרעת גם במאה ה-20 . כך למשל, בפרק 5, מאמר 303, גאוס סיכם את החישובים שלו על מספרי מחלקה (class numbers) של שדות מספרים ריבועיים דמיוניים, ושיער שהוא מצא את כל השדות הריבועיים הדמיוניים בעלי מספר מחלקה 1,2, או 3. השערה זו שלפעמים נקראת בעיית מספר המחלקה (class number problem), התבררה לבסוף כנכונה רק ב-1986. בפרק 7, מאמר 358, גאוס הוכיח טענה שניתן לפרש אותה כמקרה הלא טרוויאלי הראשון של השערת רימן מעל שדות סופיים (משפט hesse-weil).
הערות שוליים

↑  כהערת אגב חשוב לציין שגאוס עתיד להכליל כמה עשורים מאוחר יותר את מושג הראשוניות, אלגוריתם אוקלידס, המשפט היסודי של האריתמטיקה ומונחי מפתח נוספים מפרקים אלו לחוג השלמים המרוכבים  \ \mathbb {Z} [i], במסגרת ניסיונותיו להכליל את חוק ההדדיות הריבועיות לחזקות גבוהות יותר.
מאיומי (סרט)

| --- | --- |

כרזת הסרט
 מבוסס על:  טיסה 858 של קוריאן אייר
 בימוי:  שין סאנג-אוק 
 הופק בידי:  סין מיאונג-גיל
 תסריט:  שין בונג-סיאונג 
 עריכה:  קים היאון 
 שחקנים ראשיים:  קים סורה
 מוזיקה:  קאנג אין-גו
 מדינה:  קוריאה הדרומית 
 חברה מפיצה:  Kil Films Co., Ltd.
 הקרנת בכורה:  9 ביוני 1990
 משך הקרנה:  110 דקות
 שפת הסרט:  קוריאנית 
 סוגה:  סרט ריגול, סרט דרמה, סרט מתח 
 דף הסרט ב־IMDb
 
מאיומי (בהנגול: 마유미), ידוע גם כ"מאיומי: הטרוריסטית הבתולה" הוא סרט דרום קוריאני משנת 1990 בבימויו של שין סאנג-אוק המבוסס על האירוע בטיסה 858 של קוריאן אייר. הסרט נבחר כנציג הדרום קוריאני לטקס פרסי האוסקר ה-63 בקטגוריית: הסרט הזר הטוב ביותר, אך בסופו של דבר לא הצליח להתקבל כמועמד.
עלילה

שני סוכנים חשאיים צפון קוריאניים, המחזיקים בדרכונים מזויפים עם השמות "שינאיצ'י" ו"מאיומי", מתכננים להפציץ מטוס דרום קוריאני בעת שהותו באוויר. הם מסתננים למטוס אחר לאחר שהם מטמינים את הפצצות. לאחר שהמטוס מתרסק וכל הנוסעים נהרגים בעודם באוויר, מתכננים השניים לבצע פיגוע נוסף, הפעם פיגוע התאבדות. הגבר (שינאיצ'י) מצליח להתאבד אך צוותים רפואיים באים לטפל בניסיון ההתאבדות של האישה (מאיומי). המשטרה תופסת את מאיומי.
במהלך החקירה, כאשר היא עדה לסבלן של משפחות הקורבנות שנותרו בחיים ללא יקיריהם, היא מבקשת שיוציאו אותה להורג, מתוך אמונה שזהו העונש הראוי היחיד למעשיה.
הסרט מבוסס על סיפור חייה של קים היון-ווי, סוכנת צפון קוריאנית שמורתה ליפנית הייתה יאקו טאגוצ'י, חטופה יפנית שנחטפה על ידי קוריאה הצפונית. קים שוחררה סופית בשנת 1998 ו-12 שנה לאחר מכן פגשה את בנה של יאקו ובישרה לו שאמו עדיין חיה.
דמויות

מאיומי (סורה קים)
שינאיצ'י (לי האק-ג'אה)
יאקו טאגוצ'י (ראיקו אושידה)
הערות שוליים

↑  Margaret Herrick Library, Academy of Motion Picture Arts and Sciences
↑  KAL Bomber Meets Abduction Victim's Family, צ'וסון מדיה, 2009
מאט ריצ'רדס

מתיו "מאט" ריצ'רדס (באנגלית: Matthew "Matt" Richards; נולד ב-17 בדצמבר 2002) הוא שחיין בריטי, פעמיים ברציפות אלוף האולימפי (טוקיו 2020 ופריז 2024) ואלוף עולם (פוקואוקה 2023) במשחה שליחים 4x200 מטר חופשי. סגן אלוף אולימפי (פריז 2024) ואלוף עולם (פוקואוקה 2023) במשחה ל-200 מטר חופשי.
ביוגרפיה > 2021 > אלוף אולימפי

באולימפיאדת טוקיו שנערכה בסוף יולי 2021 זכה במדליית זהב במשחה שליחים 4x200 מטר חופשי ביחד עם תומאס דין, ג'יימס גאי ודנקן סקוט בשיא אירופה חדש של 6:58.58 דקות, 3 מאיות השנייה משיא העולם של ארצות הברית, לפני שחיינים מרוסיה (7:01.81 דקות) ואוסטרליה (7:01.84 דקות), כשחיין שלישי הוא קבע ב"זינוק שליחים" תוצאה של 1:45.01 דקות. נוסף לכך, הוא סיים במקום תשיעי במשחה שליחים 4x100 מטר חופשי בתוצאה של 3:13.17 דקות, כשחיין ראשון הוא קבע תוצאה של 48.23 שניות.
ביוגרפיה > 2022

באליפות העולם שנערכה בבודפשט, הונגריה בסוף יוני 2022 זכה במדליית ארד לאחר ששחה בשלב המוקדמות במשחה שליחים 4x200 מטר חופשי. נוסף לכך, הוא סיים במקום רביעי במשחה שליחים 4x100 מטר חופשי בשיא לאומי חדש של 3:11.14 דקות, 19 מאיות השנייה ממדליית ארד. כשחיין שלישי הוא קבע ב"זינוק שליחים" תוצאה של 48.19 שניות, בשלב המוקדמות הוא קבע ב"זינוק שליחים" תוצאה של 47.99 שניות.
ביוגרפיה > 2023 > אלוף עולם

באליפות העולם שנערכה בפוקואוקה, יפן ביולי 2023 זכה ב-3 מדליות, 2 זהב ו-1 ארד. מדליות זהב, במשחה ל-200 מטר חפשי בשיא אישי חדש ובתוצאה התשיעית בכל הזמנים של 1:44.30 דקות, לפני חברו לנבחרת תומאס דין (1:44.32 דקות) והוואנג סון וו מקוריאה הדרומית (1:44.42 דקות) במשחה שליחים 4x200 מטר חופשי ביחד עם דנקן סקוט, ג'יימס גאי ותומאס דין בתוצאה של 6:59.08 דקות, לפני ארצות הברית (7:00.02 דקות) ואוסטרליה (7:02.13 דקות), כשחיין שני הוא קבע ב"זינוק שליחים" תוצאה של 1:44.65 דקות. מדליית ארד במשחה שליחים משולב 4x100 מטר חופשי ביחד עם דנקן סקוט, אנה הופקין ופריה אנדרסון בתוצאה של 3:21.68 דקות, אחרי אוסטרליה שקבעה שיא עולם חדש של 3:18.83 דקות וארצות הברית (3:20.82 דקות), כשחיין ראשון הוא קבע תוצאה של 47.83 שניות. נוסף לכך, הוא סיים פעמיים במקום חמישי, במשחה ל-100 מטר חופשי בשיא לאומי חדש של 47.45 שניות. כבר בשלב המוקדמות הוא קבע שיא לאומי חדש של 47.59 שניות ועלה ראשון לשלב חצי הגמר. בשלב חצי הגמר הוא קבע שוב שיא לאומי חדש של 47.47 שניות ועלה ראשון למשחה הגמר ובמשחה שליחים 4x100 מטר מעורב בתוצאה של 3:30.16 דקות, כשחיין רביעי הוא קבע ב"זינוק שליחים" תוצאה של 46.93 שניות. במשחה שליחים 4x100 מטר חופשי הרביעייה הבריטית שסיימה ראשונה בשלב המוקדמות, פסלה. כשחיין שני הוא קבע ב"זינוק שליחים" תוצאה של 46.89 שניות.
ביוגרפיה > 2024

באליפות העולם שנערכה בדוחה, קטר בפברואר 2024 הוא זכה במדליית ארד במשחה שליים משולב 4x100 מטר מעורב בתוצאה של 3:45.09 דקות, אחרי ארצות הברית (3:40.22 דקות) ואוסטרליה (3:43.12 דקות), כשחיין שלישי הוא שחה את סנגון הפרפר ב"זינוק שליחים" בתוצאה של 52.87 שניות. נוסף לכך, הוא סיים 3 פעמים במקום רביעי במשחה ל-100 מטר חופשי בתוצאה של 47.82 שניות, במשחה שליחים 4x100 מטר חופשי בתוצאה של 3:12.55 דקות, כשחיין ראשון הוא קבע תוצאה של 48.19 שניות במשחה שליחים 4x200 מטר חופשי בתוצאה של 7:05.09 דקות, כשחיין ראשון הוא קבע תוצאה של 1:46.22 דקות.
באולימפיאדת פריז שנערכה בסוף יולי תחילת אוגוסט הוא זכה בשתי מדליות, זהב וכסף. מדליית זהב בפעם השנייה ברציפות במשחה שליחים 4x200 מטר ביחד עם ג'יימס גאי, תומאס דין ודנקן סקוט בתוצאה של 6:59.43 דקות, לפני ארצות הברית (7:00.78 דקות) ואוסטרליה (7:01.98 דקות), כשחיין שלישי הוא שחה ב"זינוק שליחים" תוצאה של 1:45.11 דקות. מדליית כסף במשחה ל-200 מטר חופשי בתוצאה של 1:44.74 דקות, אחרי דוד פופוביץ' מרומניה (1:44.72 דקות) ולפני לוק הובסון מארצות הברית (1:44.79 דקות). נוסף לכך, הוא סיים במקום 12 במשחה ל-100 מטר חופשי בתוצאה של 48.09 שניות, במקום רביעי במשחה שליחים 4x100 מטר מעורב בתוצאה של 3:29.60 דקות, כשחיין שלישי הוא שחה ב"זינוק שליחים" תוצאה של 47.31 ובמקום חמישי במשחה שליחים 4x100 מטר חופשי בתוצאה של 3:11.61 דקות, כשחיין ראשון הוא קבע תוצאה של 47.83 שניות
שיאים אישיים > בריכה אולימפית

50 מטר חופשי: 21.98 שניות (2023)
100 מטר חופשי: 47.45 שניות (2023), שיא בריטניה
200 מטר חופשי: 1:44.30 דקות (2023)
שיאים אישיים > בריכת 25 מטר

50 מטר חופשי: 21.11 שניות (2022)
100 מטר חופשי: 45.85 שניות (2022)
200 מטר חופשי: 1:41.50 דקות (2022)
לייב לב לוין

| --- | --- |
אין תמונה חופשית
 לידה:  הרצליה, ישראל ישראל
 מדינה:  ישראל 
 תקופת הפעילות:  מ-2019
 פרופיל ב-IMDb
 
לייב (לב) לוין הוא שחקן קולנוע, טלוויזיה ותיאטרון ישראלי.
ביוגרפיה

לייב לוין נולד בהרצליה. שמו המלא הוא לייב לב שלמה בנימין ישראל לוין. אביו הביולוגי, מבין משקיעי מוזיאון היידיש, נולד למשפחה אורתודוקסית ועלה לישראל מבלגיה. אמו רות עלתה בשנת 1972 לישראל מרוסיה, ובעקבות נישואיה לאביו החורג מוטי, עברו לשכונת קטמון בירושלים כשהיה בן 5.
בילדותו למד במשך שנה בתיאטרון המרתף ושנתיים בבית הספר לתיאטרון חזותי בעיר. הוא בוגר קורסי משחק בשיטת צ'בק בישראל בהנחיית שחר רוזן ושיטת סטניסלבסקי במוסקבה בהנחיית מיכאל קייט.